

Μαρούσι 8 Μαρτίου 2023

**ΔΕΛΤΙΟ ΤΥΠΟΥ**

Η Γενική Διευθύντρια του ΠΣΒΑΚ κ. Άννα Πατέρα, χαιρέτισε την τελετή απονομής των Aesthetic Awards 2023, που πραγματοποιήθηκε την Δευτέρα 6 Μαρτίου στο Ίδρυμα Βασίλη & Ελίζας Γουλανδρή, υπό την Αιγίδα του ΠΣΒΑΚ. Την εκδήλωση παρακολούθησε ο Πρόεδρος του ΠΣΒΑΚ κ. Θεοδ. Γιαρμενίτης.

Συγχαρητήρια στους διοργανωτές, σε όλους τους νικητές και ακόμα περισσότερα συγχαρητήρια στα μέλη του ΠΣΒΑΚ που έλαβαν μεγάλα και σημαντικά βραβεία για την προσφορά τους στον χώρο της αισθητικής:

**ABACOSM**

**JULIETTE ARMAND**

**PROFESSIONAL BEAUTY SERVICES**

**YELLOW ROSE COSMETICS (G. PACHOPOS SA)**

Η κ. Ά. Πατέρα αφού ευχαρίστησε ιδιαίτερα την κ. Παπίρη και τον κ. Μπούσια, για την τιμή να είναι μέλος της κριτικής επιτροπής των βραβείων, ανέφερε ότι ως χημικός στην ανάπτυξη των καλλυντικών προϊόντων για περισσότερα από 25 χρόνια, αναγνωρίζει τις προκλήσεις για τη δημιουργία αποτελεσματικών και ασφαλών καλλυντικών.

Ο χώρος της αισθητικής και της ομορφιάς ανέκαθεν χρησιμοποιούσε την φαντασία και τη δημιουργικότητα ως βάση για την ανάπτυξη καινοτόμων προϊόντων και υπηρεσιών, με υψηλή προστιθέμενη αξία. Οι στόχοι του τέμνονται με τους στόχους της Βιομηχανίας Καλλυντικών και μαζί αντιμετωπίζουν τις σύγχρονες προκλήσεις.

Το 2023 είναι μία χρονιά-κόμβος με τεράστιες αλλαγές στη νομοθεσία των καλλυντικών και αναθεωρήσεις μιας σειράς Ευρωπαϊκών Κανονισμών και Οδηγιών. Η Στρατηγική για τις Χημικές Ουσίες με στόχο τη Βιωσιμότητα, η Κυκλική Οικονομία και η Ενίσχυση των Καταναλωτών για την Πράσινη Μετάβαση είναι αποφάσεις που λαμβάνονται σήμερα και θα απασχολήσουν τον κλάδο στα επόμενα χρόνια.

Ο ΠΣΒΑΚ, ο Πανελλήνιος φορέας της Βιομηχανίας Καλλυντικών, παρακολουθεί εκ του σύνεγγυς τις ζυμώσεις στην Ευρωπαϊκή Ένωση και παγκοσμίως και συμμετέχει ενεργά στο διάλογο μεταξύ των ενδιαφερόμενων μερών, με γνώμονα πάντοτε τη βιώσιμη ανάπτυξη.

Στο πλαίσιο αυτό, προσπαθεί να ενδυναμώσει τις σχέσεις μεταξύ των 72 σήμερα, εταιρειών - μελών του και με άλλους φορείς, ώστε να αντιμετωπίζουν τα κοινά θέματα με αλληλεγγύη και αλληλοϋποστήριξη.

Ο ΠΣΒΑΚ παραμένει στη διάθεσή σας για συζήτηση για τα ανωτέρω θέματα.